মানুষের সেবায় বিলিয়নেয়ার আর্নল্ড দম্পতির ২ বিলিয়নের বেশি সম্পত্তি দান

ওয়েবডেস্ক- জনহিতকর কাজে অগ্রণী ভূমিকা নিয়েছে বিল গেটস (Bill Gates)-এর গিভিং প্লেজ (Giving Pledge) । এই স্বপ্নকে যাঁরা বাস্তবে এগিয়ে নিয়ে চলেছেন তাঁদের মধ্যে অন্যতম নাম বিলিয়নেয়ার (Billionaire) দম্পতি জন আর্নল্ড (John Arnold) এবং তার স্ত্রী লরা ( Laura Arnold) । এই দম্পতি তাঁদের ২ বিলিয়ন ডলারেরও বেশি সম্পত্তি দান করেছেন, যা তাদের ২.৯ বিলিয়ন ডলারের মোট সম্পদের প্রায় ৪২ শতাংশ।

জন ও লরা আর্নল্ড হলেন আমেরিকার বিলিয়নেয়ার দম্পতি। এই দম্পতি তাঁদের জনহিতকর কাজের জন্য সুপরিচিত। জন হলেন প্রাক্তন হেজ ফান্ডের প্রতিষ্ঠাতা ও স্ত্রী লরা একজন সমাজসেবী। তারা একসঙ্গে এই জনহিতকর সংস্থা, আনর্ল্ড ভেঞ্চারস পরিচালনা করেন।

“গিভিং প্লেজ” কি?

গিভিং প্লেজ হল এমন একটি প্ল্যাটফর্ম যা বিশ্বের ধনী ব্যক্তিদের তাদের জীবদ্দশায় বা তাদের উইলে কমপক্ষে অর্ধেক সম্পদ দান করতে উৎসাহিত করে। এই প্ল্যাটফর্মটি হল বিল গেটস, মেলিন্ডা ফ্রেঞ্চ গেটস এবং ওয়ারেন বাফেটের দ্বারা প্রতিষ্ঠিত একটি উদ্যোগ। যেখানে বিশ্বের ধনী ব্যক্তিরা তাদের সম্পদের সিংহভাগ, অন্তত ৫০ শতাংশ জনহিতকর কাজে দান করতে পারে। তবে অঙ্গীকারটির কোনও আইনি বাধ্যবাধকতা নেই। এটি একটি নৈতিক প্রতিশ্রুতি। ধনী ব্যক্তিদের এই জনহিত কর যোগদান দারিদ্র্য দূরীকরণ, শিক্ষা, স্বাস্থ্যসেবা, ও অন্যান্য জনহিতকর কারণগুলিতে অবদান রাখতে উৎসাহিত করে।

আরও পড়ুন-  শুকিয়ে যাবে পাকিস্তান? ভারতের পর জল দেবে না আফগানিস্তানও

জন আর্নল্ড তার দানশীলতার জন্য কীভাবে স্বীকৃত?

ফরচুনের একটি প্রতিবেদন অনুসারে, জন আর্নল্ডের ফোর্বস দানশীলতার স্কোর অনুযায়ী, তাঁর সম্পদের পাঁচ এর পাঁচ অর্থাৎ ২০ শতাংশের বেশিই দান করে থাকেন। লেখক বেলা ডিভান গিভিং প্লেজ সম্পর্কিত একটি প্রতিবেদন লিখতে গিয়ে বলেছেন, জন আর্নল্ডের মতো মানুষের প্রশংসা করা উচিত। তাঁর এই সাহসিকতা প্রশংসা না করে থাকা যায় না। কিভাবে তিনি তাঁর অর্জিত সম্পদ মানুষের মধ্যে ছড়িয়ে দেন। ২০০৮ সালে চালু হওয়া তাদের ফাউন্ডেশন, আর্নল্ড ভেঞ্চারসের মাধ্যমে, আর্নল্ডস গবেষণা-ভিত্তিক জনহিতকর কাজ করতে শুরু করে। স্বাস্থ্যসেবা, শিক্ষা, ফৌজদারি বিচার, অবকাঠামো এবং অন্যান্য জননীতি সংক্রান্ত বিষয়গুলি নিয়ে তারা কাজ করে থাকে।

জন আর্নল্ড এর কথায় তারা তাদের মৃত্যুর পরে কোনও উত্তরাধিকার ফাউন্ডেশন রেখে যাওয়ার পরিকল্পনা করেন না, ভবিষ্যত প্রজন্মের জন্য সম্পদ সংরক্ষণের তারা বর্তমান বাস্তব সময়ের উপর বেশি জোর দেন।

কতজন ধনকুবের এই গিভিং প্লেজ-এর অনুসারী?

শত শত ধনকুবের এই নৈতিক অঙ্গীকারে স্বাক্ষর করলেও খুব কমই তা পালন করে থাকে। ইনস্টিটিউট ফর পলিসি স্টাডিজের ২০২৫ সালের প্রতিবেদনে দেখা গেছে যে ২০১০ সালে প্রতিশ্রুতি শুরু হওয়ার পর থেকে আর্নল্ডরা একমাত্র অংশগ্রহণকারী যারা এই কাজ দায়িত্ব সহকারে পালন করে চলেছে। ২২ জন মৃত মার্কিন স্বাক্ষরকারীর মধ্যে মাত্র আটজন মৃত্যুর আগে তাদের অঙ্গীকার পূরণ করেছিলেন।

কেন এটা তাৎপর্যপূর্ণ

আর্নল্ড-এর দৃষ্টিভঙ্গি দেখিয়ে দেয় এই কাজ কতটা জনহিতকর হতে পারে। হিউস্টনের বিলিয়নেয়ার ন্যান্সি এবং রিচ কিন্ডার শহরের উন্নয়নের জন্য ১০ বিলিয়ন ডলার দেওয়ার প্রতিশ্রুতি দিয়েছেন। একইভাবে, হিউস্টনের বিলিয়নেয়ার ন্যান্সি এবং রিচ কিন্ডার তাদের সম্পদের বেশিরভাগ প্রায় ১০ বিলিয়ন ডলার – স্থানীয় উন্নয়নের জন্য, যার মধ্যে রয়েছে পার্ক, শিক্ষা এবং শিল্পকলা। ১৯ অক্টোবর পর্যন্ত হিউস্টনের সবচেয়ে ধনী বাসিন্দা এই দম্পতি, যাদের সম্মিলিত সম্পদের পরিমাণ ছিল ১১.২ বিলিয়ন ডলার। যারা ২০১১ সালে বিল গেটস, মেলিন্ডা ফ্রেঞ্চ গেটস এবং ওয়ারেন বাফেট কর্তৃক শুরু হওয়া “দ্য গিভিং প্লেজ”-এ যোগদানের সময় তাদের সম্পদের ৯৫% দান করেছিলেন।

বছরের পর বছর ধরে, এই দম্পতি হিউস্টন জুড়ে পার্ক, লাইব্রেরি এবং শিক্ষা প্রকল্প সহ অসংখ্য উদ্যোগে অর্থায়ন করেছেন, যা নীরবে শহরের উন্নয়নকে রূপ দিয়েছে।

দেখুন আরও খবর-

.